উল্টোডাঙ্গা উড়ালপুলে বাইক দুর্ঘটনা, মৃত দুই

ওয়েবডেস্ক: মা উড়ালপুলের পর উল্টোডাঙ্গা উড়ালপুল (Ultadanga Flyover)। বেপরয়ো বাইক। বলি আরোহীরাই। সোমবার ভোরে ইএম বাইপাস (E M Bypass) থেকে লেকটাউনের দিকে যাওয়ার সময় বাইক ধাক্কা মারে রেলিংয়ে। ছিটকে পড়েন বাইকে থাকা চারজন। লেকটাউন থানার (Laketown PS) পুলিস চারজনকেই উদ্ধার করে হাসপাতালে নিয়ে যায়। বাইক দুর্ঘটনায় (Bike Accident) মৃত্যু হয়েছে দুজনের। আশঙ্কাজনক অবস্থায় হাসপাতালে ভর্তি রয়েছেন দুজন। বুধবার মা উড়ালপুলে বাইক রেলিংয়ে ধাক্কা মারার পর ছিটকে এক যুকের মৃত্যু হয়েছিল।

পুলিস সূত্রে জানা গিয়েছে, এদিন ভোর সাড়ে ৫টা নাগাদ এই ঘটনা ঘটে। একটি বাইকে চার জন ছিল। তার উপরে একজনের মাথাতেও হেলমেট ছিল না। প্রাথমিকভাবে মনে হচ্ছে, গতি বেশি থাকায় চাকা পিছল কেটে নিয়ন্ত্রণ হারায় বাইকটি। ভোরের দিকে রাস্তা ফাঁকা থাকায় নিয়ন্ত্রণহীন ভাবে বাইক চলছিল। পুলিসের তরফে বারবার সতর্ক করার পরও হুঁশ ফেরেনি। রাত থেকে ভোর পর্যন্ত বেপরোয়া বাহকের দৌরাত্ম্য থামানো যাচ্ছে না। দক্ষিণ থেকে উত্তর কলকাতা। একই ছবি। এর আগে পার্ক সার্কাসেও এই দুর্ঘটনা ঘটেছে।